text: Pas på platugler og sig nej til billig asfalt i din indkørsel
  04 april 2018 kl. 07.17
  Lad dig ikke friste af udenlandske asfaltarbejdere, der uopfordret tilbyder at lægge asfalt til en billig pris. Sådan lyder advarslen fra Syd- og Sønderjyllands Politi.
  
  Foråret får mange til at tænke på at få lappet huller i indkørslen og tjekket taget. Det benytter omrejsende udenlandske arbejdere traditionelt til at lave plattenslageri, når de tilbyder at udføre småreparationer. 
  Erfaringsmæssigt bliver prisen i de fleste tilfælde meget højere end det først aftalte, og kvaliteten af arbejdet er rigtig dårlig.
  Tirsdag var en kvinde nær blevet snydt i Haderslev - men det lykkedes ikke politiet at slå en klo i plattenslagerne.
  Så er der udenlandske grupper der tilbyder asfaltbelægning, tagrensning osv. i gang igen. Lad være med, at indgå aftaler med dem - de har ikke rent mel i posen. En kvinde var nær blevet snydt i Haderslev - desværre var &quot;fuglen fløjet&quot; da vi nåede frem. Vagtchefen. #politidk
  
  